CELEX: 31982R1522
Language: el
Date: 1982-06-15 00:00:00
Title: Κανονισμός (EOK) αριθ. 1522/82 τής Επιτροπής τής 15ης Ιουνίου 1982 περί παρεκκλίσεως από ορισμένες διατάξεις τού κανονισμού (EOK) αριθ. 2042/75 όσον αφορά τή διάρκεια ισχύος ορισμένων πιστοποιητικών εισαγωγής στόν τομέα τών σιτηρών

Avis juridique important

|

31982R1522

Κανονισμός (EOK) αριθ. 1522/82 τής Επιτροπής τής 15ης Ιουνίου 1982 περί παρεκκλίσεως από ορισμένες διατάξεις τού κανονισμού (EOK) αριθ. 2042/75 όσον αφορά τή διάρκεια ισχύος ορισμένων πιστοποιητικών εισαγωγής στόν τομέα τών σιτηρών  

Επίσημη Εφημερίδα αριθ. L 169 της 16/06/1982 σ. 0014 - 0014

***** ΚΑΝΟΝΙΣΜΟΣ (ΕΟΚ) αριθ. 1522/82 ΤΗΣ ΕΠΙΤΡΟΠΗΣ  της 15ης Ιουνίου 1982  περί παρεκκλίσεως από ορισμένες διατάξεις του κανονισμού (ΕΟΚ) αριθ. 2042/75 όσον αφορά τη διάρκεια ισχύος ορισμένων πιστοποιητικών εισαγωγής στον τομέα των σιτηρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 3808/80 (2), και ιδίως το άρθρο 12 παράγραφος 2 και το άρθρο 15 παράγραφος 5,  Εκτιμώντας:  ότι ο κανονισμός (ΕΟΚ) αριθ. 2042/75 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 148/82 (4), καθορίζει στο άρθρο 8 τη διάρκεια ισχύος των πιστοποιητικών εισαγωγής στον τομέα των σιτηρών·  ότι η εφαρμογή νέων συντελεστών στον καθορισμό του μεταβλητού στοιχείου της εισφοράς από την έναρξη της περιόδου εμπορίας 1982/83 για τα προϊόντα που υπάγονται στις διακρίσεις 23.02 Α Ι α) και 23.02 Α ΙΙ α) του Κοινού Δασμολογίου κινδυνεύει να επιφέρει διαταραχές στις συναλλαγές σε περίπτωση τηρήσεως του παρόντος καθεστώτος ισχύος των πιστοποιητικών εισαγωγής· ότι πρέπει ως εκ τούτου να περιορισθεί μέχρι τις 31 Ιουλίου 1982 η διάρκεια ισχύος των πιστοποιητικών εισαγωγής τα οποία είναι σχετικά με τα προϊόντα αυτά, όταν περιλαμβάνουν προκαθορισμό της εισφοράς·  ότι η Επιτροπή Διαχειρίσεως Σιτηρών δεν εξέφρασε γνώμη στην προθεσμία που τέθηκε από τον πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση από το άρθρο 8 του κανονισμού (ΕΟΚ) αριθ. 2042/75, τα πιστοποιητικά εισαγωγής των προϊόντων που υπάγονται στις διακρίσεις 23.02 Α Ι α) και 23.02 Α ΙΙ α) του Κοινού Δασμολογίου και περιλαμβάνουν προκαθορισμό της εισφοράς, έχουν περιορισμένη ισχύ μέχρι τις 31 Ιουλίου 1982.  Η παρέκκλιση αυτή εφαρμόζεται στα πιστοποιητικά τα οποία έχουν ζητηθεί κατά την έννοια του άρθρου 14 του κανονισμού (ΕΟΚ) αριθ. 3183/80 της Επιτροπής (5) από την ημερομηνία ενάρξεως της ισχύος του παρόντος κανονισμού μέχρι τις 31 Ιουλίου 1982.  Άρθρο 2  Ο παρών κανονισμός αρχίζει να ισχύει στις 15 Ιουνίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 15 Ιουνίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 382 της 31. 12. 1981, σ. 37.  (3) ΕΕ αριθ. L 213 της 11. 8. 1975, σ. 5.  (4) ΕΕ αριθ. L 17 της 23. 1. 1982, σ. 27.  (5) ΕΕ αριθ. L 338 της 13. 12. 1980, σ. 1.